مک، تيدق حيرانله سكيراڽ اد سستڠه نڬارا يڠ سڠڬوڤ مڠلواركن بلنجا بسر سمات-مات اونتوق مراعيكن كداتڠن بولن سوچي ايت.
دعرب سعودي، اومڤاماڽ، اونيت خاص يڠ دتوڬسكن اونتوق مڠاول سليا
حال احوال هيبورن اتاو GEA دنڬارا ايت مڠالو-الوكن كحاضيرن رمضان دڠن چارا يڠ اونيک.
عرب نيوس ملاڤوركن، GEA تله مڠڬوناكن خدمت كيرا٢ 300 ‘درون’ برچهاي دالم بنتوق فورماسي درواڠ اودارا جده.
انتارا فورماسي يڠ دبنتوق اوليه درون٢ ترسبوت اياله توليسن عرب برتوليس ’رمضان مبارک’ دان لامبڠ ڤيهق بركواس نڬارا ايت يڠ دسريكن دڠن ڤلباڬاي ورنا مناريق.
منوروت سأورڠ جوروچاكڤ GEA، فورماسي اونيک يڠ دلاكوكن درون٢ تربابيت برتاهن سلاما لبيه امڤت مينيت ڤد هاري ڤرتام رمضان.
“ايديا بهارو اونتوق مڠالو-الوكن كداتڠن رمضان اين دڤرليهتكن كڤد اورڠ راماي دڠن تيكنيک٢ مناريق،” كاتاڽ.
ڤد ماس يڠ سام، بلياو توروت برهارڤ ‘ڤرسمبهن’ ايت ممبوليهكن لبيه راماي اورڠ مڠحياتي رمضان ڤد تاهون اين.
دالم ڤد ايت، سأورڠ ورڬ مصر، منصور احمد مڠاكو كاڬوم سبا؞يق سهاج مڠتاهو؞ي چهاي يڠ ترڤنچر دلاڠيت سكيتر جده ايت دحاصيلكن اوليه درون.
“اين كالي ڤرتام ساي مليهتڽ. والاوڤون كليهتن ريڠكس، نامون، اي امت مناريق،” كات منصور. – Arabnews.com
bjn_Arab bjn_Arab bjn_Arab ace_Arab ace_Arab bjn_Arab bjn_Arab bjn_Arab bjn_Arab bjn_Arab